OpenLLM-France/wikimedia huggingface dataset:
# Juscelino Kubitschek

Juscelino Kubitschek :
| 21vet prezidant Brazil ||
| Anv badez | Juscelino Kubitschek de Oliveira |
| Lesanvioù | E veurded Juscelino Kubitschek |
| Deiziad ganedigezh | 12 a viz Gwengolo 1902 |
| Lec'h ganedigezh | Diamantina, Minas Gerais, Brazil |
| Aet da anaon | 22 a viz Eost 1976 (73 vloaz) Resende, Rio de Janeiro, Brazil |
| Bro | Brazil |
| Micherioù | Fizikour Politikour |
| Sinadur | |
| Skour | Strollad Sokial Demokratel |
| Prezidanted Brazil ||
| kemmañ |
Juscelino Kubitschek de Oliveira (distagadur portugalek: [ʒuseˈlinu kubiˈtʃɛk dʒ oliˈvejɾɐ]; 12 a viz Gwengolo 1902 – 22 a viz Eost 1976), anavezet ivez dre al lizhrennoù JK, a oa un dudenn bolitikel brudet-mat ha prezidant Brazil etre 1955 ha 1961 E-pad e respet e oa bet roet lañs bras d'an ekonomiezh ha war an dachenn bolitikel e oa sioul an traoù.
Eñ a zo bet enaouer mennozh savadeg ar gêrbenn nevez Brazilia.
Ur penn a oa a glaske reiñ lañs da steuñvioù war an hir dermen hag a lakae palioù uhel da dizhout evit dazont ar vro. Kubitschek a zo gwelet hiziv-an-deiz evel tad ar Brazil vodern. Hêrezh Kubitschek a zo gwelet c'hoazh evel unan a vad hag unan d'eus ar re frouezhusañ evit ar vro

## Yaouankiz

Juscelino Kubitschek de Oliveira a zo bet ganet en ur familh paour e Diamantina, Minas Gerais. An tad João César de Oliveira (1872–1905) a oa ur marc'hadour-red gant gwriziennoù a orin Polonek don. Aet e oa da anaon pa oa 10 vloaz Juscelino nemetken.
A-benn neuze e oa bet desavet gant e vamm he unan Júlia Kubitschek (1873–1973), ur vestrez-skol gant orinoù eus Roumania ha Republik Tchek.
Studier donezonet-mat mont a ra etrezek hent ar vedisinerrezh.

## Fin e vuhez

Aet eo da anaon er bloavezh 1976 en ur gwallzarvoud karr-tan. Er bloavezh 2013 ur c'hevredad-enklask war torfedoù an diktatouriezh milourel a ziskler ez eo bet lazhet Juscelino Kubitschek pe dre un irienn bolitikel, pe dre un irienn liammet gant bed an arc'hant pe ur gwalldaol bolitikel kaset da benn gant an diktatour Ernesto Geisel$^,$.

## Notennoù ha daveennoù

* ↑ " Brasil Escola "Governo Juscelino Kubitschek" gant Leandro Carvalho.
* ↑ Governo JK.
* ↑ Lalibre.De 10/12/2013: An ez-prezidant brazilian Kubitschek a zo bet muntret.
* ↑ The Guardian 10/12/2013: Kevredad-enklask Brazil evit ar wirionez ar prezidant Kubitschek a zo bet muntret gant Jan Rocha ha Jonathan Watts .
# Juscelino Kubitschek (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Juscelino Kubitschek a c'hall bezañ evit :
Juscelino Kubitschek a oa bet prezidant Brazil etre 1955 ha 1961. Meur a lec'h a zo bet badezet gant e anv evel:
* Juscelino Kubitschek, Rio Grande do Sul, karter eus Santa Maria, Rio Grande do Sul, Brazil
* Juscelino Kubitschek Arena, sportva-diabarzh e Belo Horizonte, Brazil
* Estádio Municipal Juscelino Kubitschek, anavezet evel Estádio JK, un dachenn mell-droad e Belo Horizonte, Brazil
* Estádio Juscelino Kubitschek de Oliveira, ur sportva mell-droad e Belo Horizonte, Brazil
* Brasília–Presidente Juscelino Kubitschek International Airport, anv ofisiel an aerborzh etrevroadel Brazilia e distrikt kevredadel Brazil
* Juscelino Kubitschek bridge e Brazilia, distrikt kevredadel, Brazil
* Juscelino Kubitschek Power Plant, kreizenn tredan en Irape Dam e Minas Gerais, Brazil
* Kubitschek Plaza, ostaleri a lorc'h e Brazilia, distrikt kevredadel, Brazil
* JK Building, ar savadur uhelañ e Belo Horizonte, Brazil
# Jurij Chěžka

Jurij Chěžka (22 Gouere 1917 e Horka/Hórki e Saks - Here 1944 e-kichen Kragujevac, e Yougoslavia) a oa ur barzh sorabek. Sellet a reer outañ evel unan eus ar c’hentañ barzhed vodern e sorabeg hag unan eus skrivagnerien bouezus al lennegezh sorabek en XX$^{vet}$ kantved.
Mab e oa d’ur bener-mein eus Horka ha studiet en doa al lennegezhioù slavek hag alamanek e Praha, e Tchekoslovakia, er bloavezhioù 1930. E 1936 en doa embannet e varzhoneg kentañ er gelaouenn sorabek Serbske Nowiny. Pa voe berzet Serbske Nowiny gant an Nazied e miz Eost 1937 e kendalc’has da skrivañ barzhonegoù e Praha. Goude aloubadeg Tchekia gant an Alamaned e 1939 e voe harzet ha dalc'het ur pennadig. Ur wech lezet da vont ez eas da soudard er Wehrmacht ; war an talbenn e voe e Bro-C'hall, e Bulgaria, e Gres hag e Yougoslavia. E 1944 e tec’has diouzh an arme e Yougoslavia ha mervel a reas, den ne oar penaos.
Ur skol sorabek e Crostwitz zo bet lakaet e anv dezhi.

## Liamm diavaez

* (de) Dietrich Scholze : Georg Keschka (1917–1944) e-barzh Sächsische Biografie gant an Institut für Sächsische Geschichte und Volkskunde
# Impalaeriezh inka

An Impalaeriezh inka (quechua : Tawantinsuyu, "Ar peder rannvro"), a oa bet impalaeriezh vrasañ ar sevenadurezh rakkolombian. Marteze e vefe bet an impalaeriezh ledanañ er bed a-raok ar XVI$^{vet}$ kantved. Lec'h kreiz melestradurez politikel ha milourel an Impalaeriezh inka a oa lec'hiet e Qusqu, hiziv e Perou. Ar gevredigezh inka a oa bet ganet e menezioù Perou e-tro penn-kentañ an XIII$^{vet}$ kantved. Al lec'h kreñv diwezhañ a voe aloubet gant ar Spagnoled e 1572.
Adalek 1438 betek 1533, an Inkaed a oa deuet a-benn da aloubiñ douaroù e-leizh e kornôg Suamerika, dreist-holl tro-dro an Andoù. Aloubet e oa bet an douaroù dre ar brezel pe dre ur c'hendeuziñ hep feulster.
An ekonomiezh inka a vez diskrivet evel "gladdalc'hel, sklavel, sokialour (tabut a zo etre skeudenn ar "baradoz sokialour" hag an "diranelezh sokialour"). Darn eus an ekonomiezh ne implije ket ar moneiz nag ar marc'hadoù. E-lec'h se e veze implijet eskemmoù eeun marc'hadourezhioù ha servijoù. Diazezet e oa an ekonomiezh war al liammoù etre hiniennoù, strolladoù tud ha renerien inka an ekonomiezh. An "Tailhoù" a oa e stumm labourioù ret un hinienn evit an Impalaeriezh. Lezennourien an Inkaed (a oa normalamant perc'henned an holl vinvioù produiñ) a oa rediet da bourvezi­ñ boued d'al labourerien, koulz hag evaj dreist-holl e-pad festoù bras, rediet e oant ivez da gavout douar a-walc'h evit o holl sujedoù.

## Anv

An Inkaed a rae Tawantinsuyu, "ar pevar suyu" eus an impalaeriezh. "Ar pevar suyu" a dalveze kement hag "ar peder rannvro". Pevar c'horn rannvroioù an Impalaeriezh a geje er gêr-benn. Ar pevar "suyu" a oa : Chinchaysuyu (norzh), Antisuyu (reter ; janglenn an Amazonia), Qullasuyu (su) ha Kuntisuyu (kornôg).
An anv Tawantinsuyu a oa implijet gant ar meneg unvaniezh proviñsoù. Ar Spagnoliz a droe an anv gant Tahuatinsuyo pe Tahuatinsuyu.
Ar ger Inka a talvez kement ha "rener" pe "aotrou" er yezh Quechua hag a oa implijet evit termeniñ ar c'hlasoù sokial e penn ar gevredigezh kement hag ar familhoù e penn ar gevredigezh. An Inkaed a oa bihan o niver e-keñver hollad poblañs an impalaeriezh, e-tro 15 000 betek 40 000 d'ar muiañ. Mistri e oant war ur boblañs a 10 milion a annezidi.
Ar Spagnoliz a degemeras an anv evel doare da dermeniñ hollad poblañs an impalaeriezh (sell gouennel) kentoc'h evit ar sell gwirion. Setu penaos evito an "Imperio inca" ("Impalaeriezh inka") a oa un doare simpl da envel an nasion a oa bet aloubet gante.

## Istor
#### Orinoù

Ar bobl Inka a oa ur boblañs paotred-deñved a orin eus Cusco en 12vet kantved. Hervez an istor inka (a oa dre gomz) e vez kaoz eus teir mougev evel lec'h orin d'ar boblad. Ar vougev kreiz Te Tampu T'uqu (Tambo Tocco) a oa anvet Qhapaq T'uqu ("lec'h pennañ", skrivet e vez raloc'h Capac Tocco). Ar vougevioù all a oa graet Maras T'uqu (Maras Tocco) ha Sutiq T'uqu (Sutic Tocco) anezho.
Pevar breur ha peder c'hoar a oa deuet e-maez ar vougev greiz. Ar re-se a oa: Ayar Manco, Ayar Cachi, Ayar Awqa (Ayar Auca) hag Ayar Uchu; bez e oa ivez Mama Ocllo, Mama Raua, Mama Huaco ha Mama Qura (Mama Cora). Eus ar mougevioù all e oa deuet er-maez an dud a zeuio da vezañ ar c'hlanioù Inka.
# Impalaeriezh Sveden

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Rouantelezh Sveden a oa, etre 1611 ha 1718, unan eus ar galloudoù bras en Europa. En istor modern e komzer hiziv eus ar marevezh-se evel eus Impalaerezh Sveden , pe stormaktstiden ("marevezh ar galloud bras ").

## Sveden o tont da gaout galloud bras (1611–1648)

Dont a reas Sveden da vezañ ur galloud bras en Europa en amzer Axel Oxenstierna hag ar roue Gustav Adolf. Goude m'o devoa kemeret douaroù digant Rusia hag an Kenunaniezh Pologn ha Lituania, hag abalamour d'ar pezh he devoa kemeret e Brezel an Tregont Vloaz en em gavas Sveden e penn ar broioù protestant.
E-pad Brezel Tregont Vloaz e teuas Sveden a-benn da aloubiñ tost an hanter eus Stadoù an Impalaeriezh santel roman . Gustav Adolf en doa esper da vezañ Impalaer santel roman Skandinavia hag hec'h unaniñ gant an Impalaeriezh santel roman; gant e varv en Emgann Lützen (1632) e echuas an hunvre. Trec'h ha koll a veze a bep eil er brezel; goude emgann Nördlingen (1634) ez eas war vihanaat ar feiz e nerzh Sveden e-touez ar stadoù alaman dindan he beli, ha mont a reas meur a broviñs, an eil war-lerc'h eben, e-maez an emglev gant Sveden ken na chomas nemet un nebeudig proviñsoù alaman ken. Pa deuas Bro-C'hall da reiñ skoazell e kreñvaas Sveden adarre. Pa echuas ar brezel e voe gwelet e oa bet digresket kalz poblañs an Impalaeriezh c'herman. N'eus ket a gont resis eus ar boblañs met peurvuiañ e lavar an istorourien e varvas un drederenn eus ar boblañs abalamour d'ar brezel.

### Peoc'h Westfalen

Pa voe echuet ar Brezel Tregont Vloaz e voe sinet Feur-emglev Westfalen e 1648 ha roet douaroù da Sveden evel digoll. Sveden a c'houlennas Silezia, Pomerania (a oa bet dezhi abaoe Feur-emglev Stettin (1630)), hag un dic'haou brezel a 20,000,000 Riksdaler. Bec'h a roas Axel Oxenstierna ha Johan Banér ha ganto e voe gounezet:
* Pomerania svedat, lodenn svedat pezh a oa bet Dugelezh Pomerania, abaoe Feur-emglev Stettin (1653), anezhi
** Pomerania ar C'hornôg, gant inizi Rügen, Usedom ha Wollin, ha kêrioù Stettin, Greifswald, ha Stralsund;
** un darn eus Pomerania Bellañ war lez dehoù ar stêr Oder, gant kêrioù Damm ha Gollnow;
* kêr Wismar gant distrigoù Pod ha Neukloster;
* eskoptioù Bremen-Verden ha kêr Wildeshausen; hag ouzhpenn
* 5,000,000 Riksdaler.

## Notennoù

* 1 2 Frost, Robert I (2000). The Northern Wars. War, State and Society in Northeastern Europe 1558-1721. Harlow : Longman. 133, 343 p. ISBN 978-0-582-06429-4.
* ↑ Elisabeth Gaynor Ellies, Anthony Esler
# Impalaeriezh Voghol

An Impalaeriezh Voghol pe Impalaeriezh Vogol (Babür İmparatorluğu en Turkeg, مغلیہ سلطنت, Muġalīh Sulṭanat en ourdoueg) en em astenne war un darn vat eus Indez etre deroù an XVI$^{vet}$ kantved ha kreiz an XIX$^{vet}$ kantved.
Genidik e oa hendadoù tierniezh an impalaerien eus kreiz Azia. Babur, un diskennad da Jengis Khan, e voe an impalaer kentañ. E 1526 e voe trec'h Babur war sultan diwezhañ Sultanelezh Delhi, Ibrahim Shah Lodi, en Emgann kentañ Panipat. War-lerc'h Babur e teuas e vab Humayun e 1530, hogen kollet e voe gant hennezh kalz eus an douaroù a oa bet aloubet gant e dad. Tizhet e voe he ment vrasañ gant an Impalaeriezh dindan ren mab Humayun, Akbar Veur, a bignas war an tron e 1556. War e lerc’h e voe e vab Jahangir (1605–1627) ha goude-se Shah Jahan, a savas an Taj Mahal en Agra, evel bez d’e wreg, Mumtaz Mahal.
Goude marv Aurangzeb e 1707 e krogas diskar an Impalaeriezh, daoust ma padas ur c’hantved hanter c’hoazh. An impalaer diwezhañ, Bahadur Shah II, ne chome mui nemet kêr Delhi en e zalc'h, e gwirionez, pa oa ar peurrest eus ar vro e dalc’h Breizh-Veur mui pe vui. Goude Emsavadeg ar Sipaied e 1857 e voe tennet e garg digant Bahadur Shah gant ar Saozon, harluet e voe diouzh e vro ha kaset da Virmania.

## Pennadoù kar

* Impalaerien Vogol
a vo kavet e Wikimedia Commons.
# Impalaeriezh c'hall

« Impalaeriezh c'hall » a vez lavaret eus meur a dra:
* an Impalaeriezh c'hall kentañ (1804–1814 hag e 1815) ;
* an Eil impalaeriezh c'hall (1852-1870) ;
* an Impalaeriezh trevadennel c'hall.
* en amzer Karl Veur, Impalaeriezh ar C'hornôg (800–924), anvet ivez Impalaeriezh frank.
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Impalaeriezh c'halian

An Impalaeriezh C'halian (e latin, Imperium Galliarum) eo an anv a vez roet hiziv d'ar rouantelezh dizalc'h a badas eus ar bloaz 260 betek 274, e-pad Enkadenn an Trede Kantved en Impalaeriezh Roma.
En em zisrannet e oa proviñsoù Galia, Britannia, hag Hispania, ha Baetika er c'hreisteiz. Kregiñ a reas an enkadenn pa voe prizoniet an impalaer Valerian gant ar Bersed, ha pa chomas e vab Gallienus e-unan er galloud. Gouarnerien e Panonia en em savas a-enep ar galloud kreiz, ar pezh a redias an impalaer da vrezeliñ war ribl an Danav ha da lezel Postumus, gouarner Germania Superior ha Inferior.
Hêr an impalaeriezh, Saloninus, a chomas gant prefed ar bretoridi, Silvanus, e Köln ma tleje bezañ bet e surentez. Goude un nebeud trec'hoù a-enep ar C'hermaned, avat e kemeras Postumus Köln hag e embannas e oa impalaer.
En Augusta Trevivorum e lakaas e gêr-benn. Krouiñ a reas ur sened gant koñsuled dilennet hag ur ward pretorian.
Muioc'h eget un arouez eus ar rouestl a rene en impalaeriezh roman e oa an impalaeriezh c'halian. Diskouez a rae bezañs un identelezh proviñsel oc'h enebiñ ouzh ar romanitas, spered-korf al lejionoù ha galloud an noblañs lec'hel. Kammamzeriek e vefe gwelet enni un doare "broadelouriezh c'halian". Postumus a zisklêrie e oa e vennozh nemetañ gwareziñ galia diouzh ar C'hermaned.

## Listenn an impaelerien c'halian

Dre o fezhioù-moneiz dreist-holl e anavezer anv an impalaerien c'halian.
* Postumus 260 - 268
** (Laelianus 268, alouber)
* Marius 268
* Victorinus 268 - 270
** (Domitianus 271 – ?, alouber)
* Tetricus I 270 - 273
** Tetricus II 270 - 273 (mab Tretricus ; caesar)

## Levrlennadur

* Bouvier-Ajam, Maurice ː Les empereurs gaulois. Tallandier. 1984
# Impalaeriezh Vongol

An Impalaeriezh Vongol zo bet unan eus an impalaeriezhioù brasañ en istor ar bed, e-pad an XIII$^{vet}$ hag ar XIV$^{vet}$ kantved. En em astennet e oa adalek kreiz Azia, betek goleiñ un darn vras eus ar c’hevandir-se, eus Reter Europa da Vor Japan, hag eus Siberia da iskevandir Indez hag ar Reter Nesañ. Kenstrollañ a reas ouzhpenn 35 milion a km$^2$ (tost d’ur c’hard eus gorread an douar !) hag ouzhpenn 100 milion a dud. Diazezet e voe diwar unaniñ meuriadoù Mongoled ha Turked e-kreiz Azia, dindan aotrouniezh Jengis Khan a voe rener an holl Vongoled adalek 1206. Kreskiñ a reas gorread an impalaeriezh dindan e ren ha ren e ziskennidi. Aloubet e voe an holl vroioù tro-war-dro.
Dre an Impalaeriezh Vongol e c’hallas teknikoù, ijinadennoù, ha mennozhioù nevez mont a-hed hag a-dreuz Eurazia, war tachennoù a bep seurt, eus ar sevel kartennoù d’ar moullañ, eus al labour-douar d’ar steredoniezh.
# Impalaeriezh alaman

An Impalaeriezh alaman (Deutsches Reich en alamaneg) a zo un impalaeriezh bet savet e 1871 ha divodet e 1918. Ar c'hentañ stad vroadel alaman eo. Graet e vez Eil Impalaeriezh anezhi a-wechoù abalamour d'an Impalaeriezh santel roman german a vije an hini gentañ.
Ur c'hengevredad e oa, savet diwar Kengevredad Alamagn an Hanternoz, enni 22 a rouantelezhioù, teir republik, un « douar impalaerel», Elsaß-Lothringen (Elzas-Loren), dindan un Impalaer alaman, Gwilherm Iañ, hag a oa roue Prus. Savet e voe d'an 18 a viz Genver 1871 pa voe embannet diskleriadur Gwilherm Iañ e kastell Versailhez e Bro-C'hall, goude faezhet an armeoù gall e-pad Brezel 1870-1871. Echuet e voe d'an 9 a viz Du 1918 pa zilezas Gwilherm II ar galloud war-lerc'h ar Brezel-bed kentañ, ha diskleriadur Republik Weimar.

## Stadoù kengevredet

Roll ar Stadoù a yae d'ober an impalaeriezh alaman :
* Rouantelezhioù: Rouantelezh Prusia, Bavaria, Rouantelezh Württemberg ha Rouantelezh Saks.
* Dugelezhioù-meur : Baden, Hessen, Mecklenburg-Schwerin, Mecklenburg-Strelitz, Oldenburg ha Saks-Weimar-Eisenach
* Dugelezhioù : Anhalt, Braunschweig, Saks-Altenburg, Saks-Coburg-Gotha ha Saks-Meiningen-Hildburghausen
* Priñselezhioù : Lippe-Detmold, Reuß -Greiz, Reuß-Schleiz, Schaumburg-Lippe, Schwarzburg-Rudolstadt, Schwarzburg-Sondernshausen, Waldeck-Pyrmont
* Kêrioù dieub : Bremen, Hamburg, Lübeck.
* hag ivez Elzas-Loren hag Impalaeriezh trevadennel Alamagn.
a vo kavet e Wikimedia Commons.
# Kroaz keltiek

Ar groaz keltiek zo ur groaz e-kreiz ur walenn. Bezañ ez eo un arouez kristen a gaver stank er broioù keltiek met gallout a rafe kaout un orin koshoc'h, rakkristen.

## Istor an arouez

Kroazioù evel-se a weler er broioù keltiek adalek ar V$^{vet}$ kantved, pa voe kristenaet pobladoù Iwerzhon ha Breizh-Veur gant menec'h katolik, evel sant Padrig. Kontañ a reer e oa bet implijet an arouez-se gant sant Padrig evit kemmeskañ arouez kristen ar groaz gant arouez an heol azeulet gant annezidi Iwerzhon.
E-leizh a groazioù maen evel-se a voe savet da neuze en Iwerzhon hag e Breizh-Veur (inizi Bro-Skos, Kembre, Kernev-Veur, hanternoz Bro-Saoz). Ar re vrasañ ha brudetañ a gaver en Iwerzhon (Ceanannas, Ard Bó, Mainistir Bhuithe, Cluain Mhic Nóis ...). War lod anezho e kaver enskrivadurioù gant lizherennoù runek.
Goude ar XV$^{vet}$ kantved e voe paouezet da sevel kroazioù maen war ar patrom-se er broioù keltiek. Met en XIX$^{vet}$ kantved, gant adsav ar sevenadur keltiek, e voe adkroget da ober. Deuet eo ar groaz keltiek da vezañ un arouez eus ar sevenadur keltiek abaoe, kement hag un arouez kristen.
Kavout a reer ar groaz keltiek war un nebeud bezioù e beredoù Breizh, hogen kalz nebeutoc'h eget en Iwerzhon pe e SUA.

## Implij all

Bremañ e vez implijet ivez gant strolladoùigoù eus an tu dehou pellañ, gouennelourien ha faskourien, en Alamagn pe e Bro-C'hall.

## Skeudennoù

* Kroaz keltiek e Mainistir Bhuithe, en Iwerzhon.
* Kroaz Ard Bó, e kontelezh Tír Eoghain, IX$^{vet}$ pe X$^{vet}$ kantved.
* Kroaz Cynfelin, e Margam, Morgannwg, X$^{vet}$ kantved.
* Kroaz Sant Piran, e Porthpyran, Kernev-Veur.
* Ur groaz giz nevez, treset gant Peter Vodicka.
* Ur groaz keltiek implijet gant ur strollad alaman eus an tu dehou pellañ.
* Kroaz Sant Brynach, Nevern, Kembre
a vo kavet e Wikimedia Commons.
# Kroaz norzhek

Kroaz norzhek pe kroaz skandinaviat a reer er vannielouriezh eus tres ur groaz digreizet a-gleiz hag a gaver alies war bannieloù broioù Europa an Norzh, ar broioù skandinavek da gentañ penn, ha broioù all da ziskouez o liammoù gant Skandinavia.

### Bannieloù broioù dizalc'h

* Banniel Island
* Banniel Norvegia
* Banniel Danmark
* Banniel Sveden
* Banniel Finland

### Bannieloù broioù emren

* Banniel Inizi Faero
* Banniel inizi Åland

### Bannieloù broioù all pe bobloù all

* Banniel Skania
* Banniel Inizi Sealtainn
* Banniel Inizi Orc'h
* Banniel Ingria
* Banniel Vepsia
* Banniel ar Voted
* Banniel Karelia
* Banniel Normandi (Bro-C'hall)
* Banniel Mizoram (Kevread India)

### Bannieloù all

* Ur groaz norzhek zo war banniel ar Pays de Caux, bet treset gant Franck Lemarchand.

## Notennoù

* ↑ Stumm brezhonekaet diwar Nordiske korsflag, skandinaviske korsflag e daneg, pohjoismainen risti, pohjoismainen ristilippu e finneg, nordisk korsflagg, nordisk kors, skandinavisk kors e norvegeg, nordisk korsflagga e svedeg.
* ↑ Ofisiel gwechall, implijet gant ar vroadelourien bremañ.
* ↑ (fr) Facebook
* ↑ (fr) Le Courrier cauchois
# Kroazieg

Kroazieg :
| Dismantroù kastell Lorieux. ||
| Anv gallaouek | Croczac |
| Anv gallek (ofisiel) | Crossac |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Sant-Nazer |
| Kanton | Pontkastell-Keren |
| Kod kumun | 44050 |
| Kod post | 44160 |
| Maer Amzer gefridi | Olivier Demarty 2020-2026 |
| Etrekumuniezh | Kumuniezh-kumunioù Bro Bontkastell-Keren Gweltaz-Lambrizig |
| Bro velestradurel | hini ebet |
| Lec'hienn Web | www.crossac.fr |
| Poblañsouriezh ||
| Poblañs | 3 003 ann. (2020) |
| Stankter | 116 ann./km² |
| Douaroniezh ||
| Daveennoù lec'hiañ | 47° 24′ 44″ Norzh 2° 10′ 01″ Kornôg / 47.4122222222, -2.16694444444 |
| Uhelderioù | kreiz-kêr : 10 m bihanañ 0 m — brasañ 22 m |
| Gorread | 25,85 km² |
| Kroazieg ||
| kemmañ |
Kroazieg zo ur gumun a Vreizh e Kanton Pontkastell-Keren, e Liger-Atlantel, e gevred ar vro.

## Douaroniezh

* Lec'hiet etre Erv Breizh ha Briwer emañ er c'hroashent etre daou ahel : Donez - ar Roc'h-Bernez ha Pontkastell-Keren - Sant-Yoasin.

## Anv

* Erwan Vallerie ː Croazac, 1095; Croachac, 1099, 1104; Croysiac, 1287; Croyssac, 1287; Croazac, 1104; Croçzac, 1330; Croçzac, XV$^{vet}$; Croarzac, fin XVvet; Croissac, 1630

## Ardamezioù

Palefarzhet : ouzh 1, leun a erminoù; ouzh 2, en gul e gammell peuliet en aour; ouzh au 3, en geot e dol-maen en argant; ouzh 4, gwezboellek etre aour ha glazur.
Aozer ː Kuzul ar Gumun gant an Ao. Olivier Cruau. Kuzul ar Gumun, 20 Gwengolo 1990; Enrollet d'an 11 Mezheven 1990

## Istor

* Adalek ar ragistor e oa bet annezet Kroazieg ha roudennoù eus nevezoadvezh ar maen a chom war dachenn ar gumun. Roman eo orin anv ar gumun, avat.
* E-pad ar Grennamzer e oa ar barrez un darn eus beskontelezh Donez. Daou greñvlec'h a oa war he zachenn : Kastell ar C'horn ha Kastell Lorieux. Distrujet e voent e-pad ar brezelioù relijion.

### Dispac'h Gall

* Krouet e voe kumun Kroazieg e 1790 diwar ar barrez katolik. Lakaet e voe e Kanton Pontkastell-Keren hag e Bann Gwenrann. E 1800 e voe lakaet en Arondisamant Savenneg.

### Brezel-bed kentañ

* Mervel a reas 73 gwaz ag ar gumun abalamour d'ar brezel, da lavaret eo 4,50 % eus he foblañs e 1911.

## Monumantoù ha traoù heverk

* Peulvan Koad Hoel.
* Liac'hven La Barbière.
* Monumant ar re varv er vered, luc’hskeudenn.

## Emdroadur ar boblañs abaoe 1962

Niver a annezidi

## Tud

* Augustin Picot de Bellebat, selaouer ouzh kambr ar C'hontoù Breizh e 1678.

### Ardamezeg ar familhoù

* Aragon (d'), Daragonis
* Aotrounez Bellebat
* En aour e bevar feul en gul — eus rouantelezh Aragón

## Liammoù diavaez

Kroazieg war Geobreizh

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Erwan Vallerie : Diazezoù studi istorel an anvioù-parrez. Corpus. An Here. 1995
* ↑ (fr)Michel Froger & Michel Pressensé : Armorial des communes de Loire-Atlantique. 1996
* ↑ (fr)Cassini - EHESS - Fichenn kumun Kroazieg
* ↑ (fr)Les soldats de Loire Inférieure - Monumant ar re varv
* ↑ (fr)Memorial Genweb
* ↑ (fr) Potier de Courcy, Pol. Nobiliaire et armorial de Bretagne. Embannadur 1890, pp. 15-16.